Universis presentes litteras inspecturis, nos Officialis Eduensis notum facimus quod in nostra propter hoc presentia specialiter constituti Garnerius de Brangiis, Hugo et Robertus fratres, filii quondam Girardi de Brangiis, et Robertus ac Perrinus, fratres, filii quondam Foucheri de Brangiis, recognoscentes ex certa scientia, publice et in jure coram nobis se esse homines tailliabiles et explectabiles ac justiciabiles virorum venerabilium decani et capituli Eduensis, recognoscunt et confitentur in eadem juris justicia se accepisse et tenere ac debere tenere ab ipsis decano et capitulo quam diu erunt homines et sub dominio ipsorum decani et capituli nemus de la Chassaine quod situm est supra stangnum magistri Guillemi dicti Boere, canonici Eduensis, inter terram abbatisse sancti Iohannis Eduensis, ex una parte, et terram matriculariorum de Monthelon, ex altera, prout cheminum quod est ante grangiam dicte abbatisse se ingerit et importat usque ad stangnum predictum; item, et quoddam alium nemus quod vocatur nemus dou plat saint Nazaire, situm inter duo nemora abbatisse sancti Andochii Eduensis ex una parte, et inter nemus quod vocatur nemus de cauda militis, ex altera, et inter mansum qui vocatur mansus es estrapez, ex alia, pro duodecim libris Turon. de intragio jam solutis, sicut dicunt, predictis decano et capitulo, et pro tribus sextariis frumenti ex annuo redditu, ad mensuram episcopalem Eduensem, quos predicti homines pro se et suis heredibus promittunt et tenentur per juramenta sua super hoc coram nobis corporaliter prestita, se reddere et solvere apud Eduam in cellario ipsorum decani et capituli infra festum beati Martini hiemalis annuatim, etc. Datum Edue, anno Domini Mº CCº octagesimo quarto, mense Aprili.